রাজনৈতিক স্বার্থে ধর্মের ব্যবহার বন্ধ করার কথা বড্ড জোরে-শোরে বলেন বালাদেশের ন্যায় মুসলিম দেশের বহু সেকুলার রাজনৈতিক নেতা ও বুদ্ধিজীবি। ভাবটা যেন, কোনটি ধর্মসম্মত আর কোনটি ধর্ম-বিরোধী এ বাছবিচারের দায়ভারটি তাদের। রাজনৈতিক স্বার্থে ধর্মের ব্যবহার শুধু নিন্দনীয়ই নয়, জঘন্য অপরাধও। বাংলাদেশের মত দেশে ধর্মের অপব্যবহার যে শুধু রাজনীতিতে হচ্ছে তা নয়, হচ্ছে আয়-উন্নতি বাড়ানোর লক্ষ্যেও। ধর্ম ব্যবহৃত হচ্ছে সামাজিক মর্যাদা ও প্রতিপত্তি বাড়ানোর কাজেও। ধর্ম পালনে আন্তরিক না হয়েও এরা ধার্মিক সাজে, জনসম্মুখে ধর্ম ও ধর্মীয় প্রতিষ্ঠানের বড় কল্যাণকামী সাজে। মহান আল্লাহতায়ালার কাছে এমন ভন্ড ধার্মিকগণ বড়ই ঘৃনিত। পবিত্র কোরআনে আল্লাহতায়ালা বলেছেন, “হে ঈমানদারেরা, তোমরা তা বল কেন যা করনা? আল্লাহর কাছে কঠিন অপছন্দের হল যে তোমরা এমন কথা বল যা তোমরা করনা” সুরা সাফ আয়াত ২। কোন ব্যক্তি বা সরকারের সামর্থ্য থাকলে ধর্মের সাথে এমন প্রতারণা বন্ধ করা উচিত।